ddrg/super_eurlex huggingface dataset:
Euroopa Liidu Teataja L 072 , 11/03/2004 Lk 0052 - 0053



Komisjoni määrus (EÜ) nr 443/2004, 10. märts 2004, millega määratakse kindlaks AKV protokolli ja Indiaga sõlmitud kokkuleppe alusel imporditava roosuhkru tarnekohustused tarneperioodiks 2003/2004 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. juuni 2001. aasta määrust (EÜ) nr 1260/2001 suhkrusektori turgude ühise korralduse kohta, [1] võttes arvesse komisjoni 30. juuni 2003. aasta määrust (EÜ) nr 1159/2003, millega sätestatakse üksikasjalikud rakenduseeskirjad roosuhkru impordi jaoks teatavate tariifikvootide ja sooduslepingute alusel turustusaastatel 2003/2004, 2004/2005 ja 2005/2006 ning muudetakse määrusi (EÜ) nr 1464/95 ja (EÜ) nr 779/96, [2] eriti selle artikli 9 lõiget 1, ning arvestades järgmist: (1) määruse (EÜ) nr 1159/2003 artiklis 9 sätestatakse üksikasjalikud eeskirjad, millega määratakse kindlaks AKV protokollile alla kirjutanud riikidest ja Indiast tollimaksu nullmääraga imporditavate CN-koodi 1701 alla kuuluvate valge suhkru ekvivalendina väljendatud toodete tarnekohustused; (2) AKV protokolli artiklite 3 ja 7, Indiaga sõlmitud kokkuleppe artiklite 3 ja 7 ning määruse (EÜ) nr 1159/2003 artiklite 11 ja 12 kohaldamist silmas pidades on komisjon määranud kindlaks tarnekohustused perioodiks 2003/2004, arvutades iga riigi puhul välja eelkõige viimaste tarneperioodide jooksul kõnealustes tarnekohustustes määratletud ja tegelikult tarnitud koguste vahel tekkinud erinevuse, ON VASTU VÕTNUD KÄESOLEVA MÄÄRUSE: Artikkel 1 Käesolevaga määratakse tarneperioodiks 2003/2004 igale asjaomasele eksportivale riigile kindlaks lisas viidatud tarnekohustused, mis puudutavad CN-koodi 1701 alla kuuluvate valge suhkru ekvivalendina väljendatud toodete importi AKV protokollile alla kirjutanud riikidest ja Indiast. Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. märts 2004 Komisjoni nimel komisjoni liige Franz Fischler [1] EÜT L 178, 30.6.2001, lk 1. Määrust on viimati muudetud komisjoni määrusega (EÜ) nr 39/2004 (ELT L 6, 10.1.2004, lk 16). [2] ELT L 162, 1.7.2003, lk 25. -------------------------------------------------- LISA Tarneperioodiks 2003/2004 on AKV protokollile alla kirjutanud riikidest ja Indiast pärit soodussuhkru importi puudutavate tarnekohustuste kogused, väljendatud tonnides valge suhkru ekvivalendina, järgmised: AKV protokollile/Indiaga sõlmitud kokkuleppele alla kirjutanud riigid | Tarnekohustused 2003/2004 | Barbados | 50641,21 | Belize | 38977,79 | Kongo | 10186,10 | Fidži | 161123,25 | Guajaana | 153799,11 | India | 10000,00 | Côte d'Ivoire | 10186,10 | Jamaica | 118695,13 | Kenya | 0,00 | Madagaskar | 18815,50 | Malawi | 20564,84 | Mauritius | 484278,72 | St Kitts-Nevis | 8804,51 | Suriname | 0,00 | Svaasimaa | 111298,16 | Tansaania | 10189,35 | Trinidad ja Tobago | 42054,47 | Uganda | 0,00 | Sambia | 0,00 | Zimbabwe | 29799,89 | Kokku | 1279414,12 | --------------------------------------------------
Komisjoni määrus (EÜ) nr 479/2004,

15. märts 2004,

millega määratakse kindlaks toortubaka kogused, mida Itaalias võidakse teise sordirühma üle kanda 2004. aasta saagi tagatiskünnise alusel

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta, [1] eriti selle artikli 9 lõiget 4,

ning arvestades järgmist:

(1) Määruse (EMÜ) nr 2075/92 artikliga 9 on kehtestatud tootmiskvoodid tubakasortide eri rühmade jaoks. Individuaalkvoodid on jaotatud tootjate vahel nõukogu 25. märtsi 2002. aasta määruse (EÜ) nr 546/2002 (millega määratakse kindlaks lehttubaka tagatiskünnised sordirühmade ja liikmesriikide kaupa 2002., 2003. ja 2004. aasta saakide puhul ja muudetakse määrust (EMÜ) nr 2075/92 [2]) II lisas 2003. aasta saagi jaoks sätestatud tagatiskünnise alusel. Vastavalt määruse (EMÜ) nr 2075/92 artikli 9 lõikele 4 võib komisjon lubada liikmesriikidel kanda osa tagatiskünnise määrast üle teistesse sordirühmadesse tingimusel, et need ülekanded ei põhjusta lisakulusid EAGGFile ega tõsta liikmesriikide tagatiskünnise kogumäära.

(2) Kui need tingimused on täidetud, peaksid liikmesriigid, kes on seda taotlenud, saama ülekanneteks loa.

(3) Käesoleva määrusega ettenähtud meetmed on kooskõlas tubakaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

2004. aasta saagi puhul on liikmesriikidel lubatud enne komisjoni määruse (EÜ) nr 2848/98 [3] artikli 10 lõikes 1 kehtestatud külvieelsete lepingute sõlmimise tähtaja lõppu kanda käesoleva määruse lisas kehtestatud tagatiskünnise määrasid ühest sordirühmast teise vastavalt käesoleva määruse lisale.

Artikkel 2

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 15. märts 2004

Komisjoni nimel

komisjoni liige

Franz Fischler

[1] EÜT L 215, 30.7.1992, lk 70. Määrust on viimati muudetud määrusega (EÜ) nr 2319/2003 (ELT L 345, 31.12.2003, lk 17).

[2] EÜT L 84, 28.3.2002, lk 4.

[3] EÜT L 358, 31.12.1998, lk 17.

--------------------------------------------------

LISA

Tagatisküünnise määäärad, mida igal liikmesriigil on lubatud üühest sordirüühmast teise kanda

Liikmesriik | Sordirühm, millest ülekanne tehakse | Sordirühm, millesse ülekanne tehakse |

ITAALIA | 283,5 tonni hele, õhu käes kuivatatud (II rühm) | 226,8 tonni suitsus kuivatatud (I rühm) |

2657,0 tonni tume, õhu käes kuivatatud (III rühm) | 398,3 tonni suitsus kuivatatud (I rühm) |

2159,1 tonni hele, õhu käes kuivatatud (II rühm) |

1445,2 tonni kuumuses kuivatatud (IV rühm) | 1271,4 tonni suitsus kuivatatud (I rühm) |

4040,7 tonni päikese käes kuivatatud (V rühm) | 617,9 tonni suitsus kuivatatud (I rühm) |

2715,9 tonni hele, õhu käes kuivatatud (II rühm) |

148,3 tonni tume, õhu käes kuivatatud (III rühm) |

463,3 tonni Katerini (VII rühm) | 353,3 tonni suitsus kuivatatud (I rühm) |

110,0 tonni hele, õhu käes kuivatatud (II rühm) |

--------------------------------------------------
Nõukogu määrus (EÜ) nr 502/2004,

11. märts 2004,

millega muudetakse määrust (EÜ) nr 1177/2002, mis käsitleb laevaehituse ajutist kaitsemehhanismi

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 87 lõike 3 punkti e ning artikleid 89 ja 133,

võttes arvesse komisjoni ettepanekut,

võttes arvesse Euroopa Parlamendi arvamust [1]

ning arvestades järgmist:

(1) 22. juunil 2000 kirjutasid Euroopa Komisjon ja Korea Vabariigi valitsus õiglaste ja läbipaistvate konkurentsitingimuste taastamiseks alla maailma laevaehitust käsitlevale kooskõlastatud protokollile, edaspidi "kooskõlastatud protokoll". Korea pool ei ole kooskõlastatud protokollist tulenevaid kohustusi, eelkõige kohustust tagada tõhus hindade kontrollimise mehhanism, siiski tulemuslikult täitnud ja seepärast ei ole rahuldavat tulemust ikka veel saavutatud.

(2) Et toetada ühenduse laevatehaseid nendes turusegmentides, mis on Korea ebaausa konkurentsi tõttu kandnud tõsist kahju, kehtestati määrusega (EÜ) nr 1177/2002, mis käsitleb laevaehituse ajutist kaitsemehhanismi, [2] erandliku ja ajutise meetmena piiritletud turusegmentidele lühikeseks ja piiratud ajaks ajutine kaitsemehhanism. Eelkõige on lubatud kehtestada ajutine kaitsemehhanism üksnes pärast seda, kui ühendus on algatanud Korea Vabariigi vastu vaidluse lahendamise menetluse, ja kaitsemehhanismi ei lubata kehtestada, kui kõnealune menetlus on lõpetatud või peatatud.

(3) 8. oktoobril 2002 algatas ühendus otsuse 2002/818/EÜ [3] kohaselt Korea Vabariigi vastu vaidluse lahendamise menetluse, taotledes konsultatsioone kooskõlas WTO vaidluste lahendamist reguleerivate eeskirjade ja protseduuride käsitusleppega.

(4) Korea Vabariigi ja ühenduse vahel vastavalt WTO asutamislepingule peetud konsultatsioonidel ei jõutud rahuldava lahenduseni. 11. juunil 2003 esitas ühendus WTO vaidluste lahendamise organile taotluse moodustada Korea ebaausa laevaehitustegevuse arutamiseks erirühm.

(5) Määrus (EÜ) nr 1177/2002 kaotab kehtivuse 31. märtsil 2004. Korea Vabariik ei ole ikka veel kooskõlastatud protokollist tulenevaid kohustusi tulemuslikult täitnud ja WTO vaidluse lahendamise menetlus ei ole kõnealuseks kuupäevaks tõenäoliselt lõpetatud. Seepärast tuleb ajutist kaitsemehhanismi pikendada,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1177/2002 artikkel 5 asendatakse järgmisega:

"Artikkel 5

Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus kaotab kehtivuse 31. märtsil 2005."

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 11. märts 2004

Nõukogu nimel

eesistuja

M. Harney

[1] Arvamus on esitatud 26. veebruaril 2003 (Euroopa Liidu Teatajas seni avaldamata).

[2] EÜT L 172, 2.7.2002, lk 1.

[3] Nõukogu määruse (EÜ) nr 3286/94 sätete alusel vastuvõetud komisjoni 8. oktoobri 2002. aasta otsus 2002/818/EÜ, mis käsitleb Korea kaubandustavasid kaubalaevadega kauplemisel (EÜT L 281, 19.10.2002, lk 15).

--------------------------------------------------
Euroopa Liidu Teataja L 087 , 25/03/2004 Lk 0012 - 0012



Komisjoni määrus (EÜ) nr 545/2004, 24. märts 2004, millega muudetakse nõukogu määrust (EÜ) nr 32/2000 võttes arvesse muudatusi nõukogu määruses (EMÜ) tariifi- ja statistikanomenklatuuri ning ühise tollitariifistiku kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. detsembri 1999. aasta määrust (EÜ) nr 32/2000 (millega avatakse GATTiga seotud ühenduse tariifikvoodid ja teatavad muud ühenduse tariifikvoodid, sätestatakse nende haldamine, kehtestatakse üksikasjalikud sätted nende kvootide muutmiseks või kohandamiseks ning tunnistatakse kehtetuks nõukogu määrus (EÜ) nr 1808/95), [1] eelkõige selle artikli 9 lõike 1 punkti a, ning arvestades järgmist: (1) komisjoni 11. septembri 2003. aasta määrusega (EÜ) nr 1789/2003, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa, [2] mis muutis teatavate määruses (EÜ) Nr 32/2000 lisades I ja IV toodud toodete koondnomenklatuuri; Seepärast tuleks neid lisasid vastavalt muuta. (2) Käesolevat määrust tuleks kohaldada alates määruse (EÜ) nr 1789/2003 jõustumise kuupäevast. (3) Käesolevas määruses ettenähtud meetmed on kooskõlas tolliseadustiku komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 32/2000 muudetakse järgmiselt: 1. I lisas, järjekorranumbri 09.0048 teises veerus asendatakse CN-kood "ex03042095" koodiga "ex03042094". 2. IV lisa muudetakse järgmiselt: a) järjekorranumbrite 09.0104 koodid muudetakse järgmiselt: i) veerus "CN-kood" jäetakse välja koodid "481820" kuni "48239090" ja veerus "Kirjeldus" jäetakse välja tekst, mis puudutab gruppi 48; ii) kood "ex91139090" asendatakse koodiga "ex91139080"; b) järjekorranumbri 09.0106 veerus "CN-kood" asendatakse kood "62171700" koodiga "62171000" c) järjekorranumbri 09.0104 koodid muudetakse järgmiselt: i) jäetakse välja koodid "4818201010" kuni "4823909020", ii) tulbas "TARIC kood" lisatakse CN-koodile 71171999 number 10, iii) kood "9113909010" asendatakse koodiga "9113908011". Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Seda kohaldatakse 1. jaanuarist 2004. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. märts 2004. Komisjoni nimel komisjoni liige Frederik Bolkestein [1] EÜT L 5, 8.1.2000, lk 1. Määrust on viimati muudetud komisjoni määrusega (EÜ) nr 384/2003 (ELT L 55, 1.3.2003, lk 15). [2] EÜT L 281, 30.10.2003, lk 1. --------------------------------------------------
Euroopa Liidu Teataja L 090 , 27/03/2004 Lk 0001 - 0002



Nõukogu määrus (EÜ) nr 567/2004, 22. märts 2004, millega muudetakse määrust (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut Euroopa Liiduga, [1] eriti selle artikli 2 lõiget 3, võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemistingimuste akti, [2] eriti selle artikli 57 lõiget 2, võttes arvesse komisjoni ettepanekut, võttes arvesse Euroopa Parlamendi arvamust ning arvestades järgmist: (1) Nõukogu 17. mai 1999. aasta määruse (EÜ) nr 1257/1999 (Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks) [3] Va peatükis sätestatakse toetusmeede, et aidata talupidajatel saavutada vastavus hiljuti rakendatud siduvate standarditega. (2) Ühinemise tulemusena tuleb Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia talupidajatel toime tulla ühenduse õigusaktidel põhinevate arvukate uute standarditega, mida neil tuleb täita alates ühinemise kuupäevast või teatavast hilisemast kuupäevast. Toetuse võimaldamine on oluline, et nende standardite järgimiseks tehtavaid kulutusi vähemalt osaliselt katta. Seetõttu tuleks kehtestada konkreetsed erandid "standarditega vastavusse viimise" meetme rakendamiseks uutes liikmesriikides. (3) Seetõttu tuleks määrust (EÜ) nr 1257/1999 muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1257/1999 artiklile 33 l lisatakse järgmine lõige 2b: "2b. Erandina artiklitest 21a, 21b ja 21c on lubatud aastatoetuse taseme määramisel arvesse võtta kulusid, mis on seotud enne ühinemiskuupäeva kehtestatud ja talupidajatele sellest kuupäevast või teatavast hilisemast kuupäevast kohustusliku ühenduse standardiga vastavusse viimiseks seotud investeeringutega. See võimalus kehtib üksnes toetusperioodi esimesel kolmel aastal ülempiiriga kuni 25000 eurot talumajapidamise kohta. Sellel investeeringuperioodil ei kohaldata artiklis 21c sätestatud toetuse vähendamist. Standardi järgimise tõttu saamata jäänud tulu ja täiendavaid kulusid ei ole lubatud arvesse võtta enne investeeringuperioodi lõppu. Esimese lõigu alusel toetatud investeeringud ei ole I peatükis sätestatud toetuse kõlblikud." Artikkel 2 Käesolev määrus jõustub 1. mail 2004, tingimusel et jõustub 2003. aasta ühinemisakt. [4] Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. märts 2004 Nõukogu nimel eesistuja J. Walsh [1] ELT L 236, 23.9.2003, lk 17. [2] ELT L 236, 23.9.2003, lk 33. [3] EÜT 160, 26.6.1999, lk 80. Määrust on viimati muudetud 2003. aasta ühinemisaktiga. [4] ELT L 236, 23.9.2003, lk 33. --------------------------------------------------
Euroopa Liidu Teataja L 094 , 31/03/2004 Lk 0005 - 0005



Komisjoni määrus (EÜ) nr 590/2004, 30. märts 2004, millega muudetakse määrust (EMÜ) nr 2921/90 kooritud piimast kaseiini ja kaseinaatide tootmiseks antava toetuse suuruse kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] eriti selle artikli 15 punkti b, ning arvestades järgmist: (1) Komisjoni 10. oktoobri 1990. aasta määruse (EMÜ) nr 2921/90 (kooritud piimast kaseiini ja kaseinaatide tootmiseks antava toetuse kohta) [2] artikli 2 lõikes 1 sätestatakse kooritud piimast kaseiini ja kaseinaatide tootmiseks antava toetuse suurus. Silmas pidades kaseiini ja kaseinaatide hinnas toimuvat arengut ühenduse ja maailma turgudel, tuleks toetuse suurust vähendada. (2) Määrust (EMÜ) nr 2921/90 tuleks sellele vastavalt muuta. (3) Piima- ja piimatooteturu korralduskomitee ei ole oma eesistuja määratud tähtaja jooksul arvamust esitanud, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2921/90 artikli 2 lõikes 1 asendatakse käesolevaga "6,30 eurot" tekstiga "6,00 eurot". Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. märts 2004 Komisjoni nimel komisjoni liige Franz Fischler [1] (1) EÜT L 160, 26.6.1999, lk 48. Määrust on viimati muudetud komisjoni määrusega (EÜ) nr 186/2004 (ELT L 29, 3.2.2004, lk 6). [2] (2) EÜT L 279, 11.10.1990, lk 22. Määrust on viimati muudetud määrusega (EÜ) nr 2208/2003 (ELT L 330, 18.12.2003, lk 19). --------------------------------------------------
Euroopa Liidu Teataja L 094 , 31/03/2004 Lk 0042 - 0042



Komisjoni määrus (EÜ) nr 597/2004, 30. märts 2004, milles tehakse erand määrusest (EÜ) nr 174/1999 ja muudetakse seda Dominikaani Vabariiki eksporditava piimapulbri ekspordilitsentside osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] eriti selle artikli 30 lõiget 1, ning arvestades järgmist: (1) Komisjoni 26. jaanuari 1999. aasta määruses (EÜ) nr 174/1999, milles kehtestatakse nõukogu määruse (EMÜ) nr 804/68 üksikasjalikud rakenduseeskirjad piima- ja piimatoodete ekspordilitsentside ja eksporditoetuste suhtes, [2] kehtestatakse Dominikaani Vabariiki piimapulbri eksportimise kvoodi halduseeskirjad Euroopa Ühenduse ja Dominikaani Vabariigi vastastikuse mõistmise memorandumi alusel, mis kiideti heaks nõukogu otsusega 98/486/EÜ. [3] (2) Et võimaldada Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ettevõtjatel taotleda ekspordilitsentse Dominikaani Vabariiki eksportimise kvoodi jaoks ajavahemikuks 1. juulist 2004 30. juunini 2005, tuleks taotlusperioodi edasi lükata. (3) Et tagada eksporditavate toodete täpsem kontroll ja vähendada spekulatsiooniohtu, peaksid kooskõlas määruse (EÜ) nr 174/1999 artikli 20a lõikega 12 väljastatavad ekspordilitsentsid kehtima üksnes selle tootekoodi kohta, mille kohta need väljastati. Seetõttu ei tuleks alates järgmisest kvoodiaastast väljastatavatele litsentside suhtes enam kohaldada artikli 5 lõigetes 2 ja 3 sätestatud erandeid. (4) Seepärast tuleks määrust (EÜ) nr 174/1999 vastavalt muuta. (5) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Erandina määruse (EÜ) nr 174/1999 artikli 20a lõikest 7 esitatakse ajavahemikuks 1. juuli 2004 kuni 30. juuni 2005 litsentsitaotlused 10.–15. mail 2004. Artikkel 2 Määruse (EÜ) nr 174/1999 artikli 20a lõige 17 asendatakse järgmisega: "17. Kohaldatakse 1. peatükki, välja arvatud artikli 5 lõiked 2 ja 3 ning artiklid 6, 9 ja 10." Artikkel 3 Käesolev määrus jõustub järgmisel päeval pärast selle avaldamist Euroopa Liidu Teatajas. Artiklit 2 kohaldatakse siiski üksnes alates 1. juunist 2004 väljastatavate litsentside puhul. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. märts 2004 Komisjoni nimel komisjoni liige Franz Fischler [1] EÜT L 160, 26.6.1999, lk 48. Määrust on viimati muudetud komisjoni määrusega (EÜ) nr 186/2004 (ELT L 29, 3.2.2004, lk 6). [2] EÜT L 20, 27.1.1999, lk 8. Määrust on viimati muudetud määrusega (EÜ) nr 1948/2003 (ELT L 287, 5.11.2003, lk 13). [3] EÜT L 218, 6.8.1998, lk 45. --------------------------------------------------
Euroopa Liidu Teataja L 097 , 01/04/2004 Lk 0034 - 0038



Komisjoni määrus (EÜ) nr 604/2004, 29. märts 2004, teabe edastamise kohta tubakasektoris alates 2000. aasta saagikoristusest EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta, [1] viimati muudetud määrusega (EÜ) nr 2319/2003, [2] eriti selle artiklit 21, ning arvestades järgmist: (1) Komisjoni 14. detsembri 1999. aasta määrust (EÜ) nr 2636/1999 teabe edastamise kohta tubakasektoris alates 2000. aasta saagikoristusest ja määruse (EMÜ) nr 1771/93 [3] kehtetuks tunnistamise kohta on mitu korda oluliselt muudetud. [4] Selguse ja otstarbekuse huvides tuleks nimetatud määrus kodifitseerida. (2) Kindlaks tuleks määrata teave, mida edastatakse vastavalt määrusele (EMÜ) nr 2075/92 ja selle kohaldamiseks vastuvõetud määrustele. (3) Tõhusa haldamise huvides tuleks see teave koondada ja kehtestada teabe edastamise ajakava. (4) Käesoleva määrusega ettenähtud meetmed on kooskõlas tubakaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Liikmesriigid edastavad I, II ja III lisas sätestatud teabe vastavalt samas märgitud tähtaegadele. See teave edastatakse iga saagikoristuse ja kõikide sordirühmade kohta. Artikkel 2 Liikmesriigid võtavad vajalikke meetmeid tagamaks, et asjaomased ettevõtjad edastaksid neile nõutud teabe ettenähtud tähtaegade jooksul. Artikkel 3 Teave esmase töötlemise ettevõtete valduses olevate varude kohta edastatakse vastavalt III lisale. Artikkel 4 Määrus (EÜ) nr 2636/1999 tunnistatakse kehtetuks. Viiteid kehtetuks tunnistatud määrusele käsitatakse viidetena käesolevale määrusele ning loetakse vastavalt V lisas esitatud vastavustabelile. Artikkel 5 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. märts 2004 Komisjoni nimel president Romano Prodi [1] EÜT L 215, 30.7.1992, lk 70. [2] ELT L 345, 31.12.2003, lk 17. [3] EÜT L 323, 15.12.1999, lk 4. [4] Vt IV lisa. -------------------------------------------------- I LISA +++++ TIFF +++++ -------------------------------------------------- II LISA +++++ TIFF +++++ -------------------------------------------------- III LISA +++++ TIFF +++++ -------------------------------------------------- IV LISA Kehtetuks tunnistatud määrus ja selle hilisemad muudatused Komisjoni määrus (EÜ) nr 2636/1999, | (EÜT L 323, 15.12.1999, lk 4) | Komisjoni määrus (EÜ) nr 1639/2000, | (EÜT L 187, 26.7.2000, lk 39) | Komisjoni määrus (EÜ) nr 384/2001, | (EÜT L 57, 27.2.2001, lk 16). | -------------------------------------------------- V LISA VASTAVUSTABEL Määrus (EÜ) nr 2636/1999 | Käesolev määrus | Artiklid 1, 2 ja 3 | Artiklid 1, 2 ja 3 | Artikkel 4 | – | – | Artikkel 4 | Artikkel 5 | Artikkel 5 | I, II ja III lisa | I, II ja III lisa | – | IV lisa | – | V lisa | --------------------------------------------------